Missatge: L’Acadèmia Valenciana de la Llengua (AVL), juntament amb la Comissió Especialitzada de Noms Geogràfics del Ministeri de Foment espanyol, l’Institut Cartogràfic Valencià i la Universitat de València, ha organitzat la III Jornada de Toponímia i Societat, que se celebrarà a partir de demà els dies 26 i 27 de maig al Cap i Casal i que tindrà lloc en la Facultat de Filologia de la Universitat de València amb els objectius d'impulsar la denominació de la toponímia, intercanviar experiències en diferents territoris o tractar sobre el Nomenclàtor Geogràfic Bàsic d'Espanya, entre d'altres. Els objectius principals d’esta Jornada són impulsar la normalització de la toponímia a Espanya en coordinació amb els organismes competents, i promoure el coneixement dels noms geogràfics, el seu ús normalitzat i el seu valor com a patrimoni cultural. Al mateix temps, la trobada servirà per a donar a conéixer les experiències de treballs de toponímia en diferents comunitats autònomes, així com analitzar la problemàtica existent en el món editorial pel que fa a l’ús de la toponímia. Durant la Jornada també es tractarà la situació del projecte del Nomenclàtor Geogràfic Bàsic d’Espanya. Finalment, la Jornada sobre Toponímia i Societat preveu la realització d’uns tallers de caràcter pràctic dirigits a geògrafs, lingüistes, cartògrafs i estudiosos de la toponímia. L’Acadèmia Valenciana de la Llengua ja ha rebut més de 140 sol·licituds per a assistir a estes jornades i ha tancat la inscripció de participació en els tallers.http://www.valencianisme.com/index.php?option=com_content&task=view&id=2296&Itemid=1

Resposta: Estes coses sempre van bé, que "sense voler volent" molts topònims locals s'acaben usant només en castellà.